Page:Thrummy cap (2).pdf/6



6                     The Lord preserve me frae all evil, I wadna like to see the devil-- Whisht gowk, quo' Thrummy, haud your peace That sanna gar me quit this place: To great nor sma' I ne'er did ill, Nae ghast nor deil my rest shall spill; For I defy the meikle deil, And a' his warks I wat fu' weel; Fat sorrow then maks you sae eery, Fling by your fears and come be cheerý, Landlord gin ye'll mak up that bed; I promise I'll be very glad, Within the same a' night to ly                     If that the room be warm and dry.-- The landlord says, Ye's get a fire, And candle too, gin ye desire; Wi' books to read; and for your bed, I'll orders gi'e to get it made. John says; as I'm a christian man, Wha never lik'd to curse or bann, Nor steal, nor lie, nor drink, nor whore, I'll never gang within its door; But sit by the fire side a' night, And gang awa whene'er tis light, Says Thrummy till him wi' a glow'r,                     Ye cowardly gowk ill mat ye cow'r,                      Come up the stair alang with me, An' I shall caution for you be. Then Johnny faintly gae consent, And up stairs to the room they went,